
ఆగ్రా : మహిళలకు అన్యాయం చేయవద్దని సుప్రీంకోర్టు చెప్పినప్పటికీ చాలామంది పట్టించుకోవడం లేదు. మూడుసార్లు తలాక్ చెప్పి, తక్షణమే విడాకులు ఇచ్చేయవద్దని సుప్రీంకోర్టు తీర్పు చెప్పి కనీసం రెండు నెలలైనా గడవలేదు. అలీగఢ్ ముస్లిం విశ్వవిద్యాలయం ప్రొఫెసర్ ఖలీద్ బిన్ యూసఫ్ ఖాన్ తన భార్యకు టకటకా మూడుసార్లు తలాక్ అని చెప్పి విడాకులు ఇచ్చేశాడు. ఆయన భార్య యాస్మీన్ ఖలీద్ రోదిస్తూ ఈ విషయాన్ని చెప్పారు. తనకు న్యాయం చేయకపోతే విశ్వవిద్యాలయం ఉప కులపతి ఇంటి ముంగిట తన బిడ్డలతోపాటు తాను ఆత్మహత్య చేసుకుంటానని హెచ్చరించారు.తన భర్త ప్రొఫెసర్ అని, విశ్వవిద్యాలయంలో సంస్కృత శాఖకు చైర్మన్గా ఉన్నారని యాస్మీన్ తెలిపారు. తనకు మొదట వాట్సాప్ ద్వారా తలాక్ చెప్పారని, ఆ తర్వాత టెక్స్ట్ మెసేజ్ పంపించారని ఆరోపించారు. తనకు వచ్చే నెల 11 లోగా న్యాయం జరగకపోతే తాను తన ముగ్గురు బిడ్డలతోపాటు ఉప కులపతి ఇంటి ఎదుట ఆత్మహత్య చేసుకుంటానని హెచ్చరించారు. తనకు మరో దారి లేదన్నారు. తన భర్త తను ఇంటి నుంచి వెళ్ళగొట్టారని, న్యాయం కోసం తాను క్రింది నుంచి పై స్థాయి వరకు అందరినీ వేడుకుంటున్నానని, అయినప్పటికీ తనకు ఎవరూ సహాయపడటం లేదని  ఆవేదన వ్యక్తం చేశారు. పోలీసుల సహాయంతో ఎట్టకేలకు శుక్రవారం సాయంత్రం తాను తన ఇంటికి వెళ్ళగలిగానని చెప్పారు.ఈ ఆరోపణలపై ప్రొఫెసర్ ఖాన్ స్పందిస్తూ తాను షరియా చట్టం ప్రకారమే తలాక్ చెప్పానన్నారు. వాట్సాప్, ఎస్ఎంఎస్లతోపాటు ఇద్దరు సాక్షుల ఎదుట నోటి మాటల ద్వారా కూడా తలాక్ చెప్పానన్నారు. దీనికి నిర్దేశించిన కాల పరిమితిని కూడా పాటించానని వెల్లడించారు.

agra : mahilalaku anyayam cheyavaddani supreenkortu cheppinappatiki chaalaamandi pattinchukovadam ledu. moodusaarlu talak cheppi, takshaname vidaakulu icheyavaddani supreenkortu teerpu cheppi kaneesam rendu nelalainaa gadavaledu. aleegadh muslim vishwavidyaalayam professor khalid bin eusaf khan tana bhaaryaku takataka moodusaarlu talak ani cheppi vidaakulu ichesadu. aayana bharya asmin khalid rodistuu ee vishayaanni cheppaaru. tanaku nyaayam cheyakapothe vishwavidyaalayam upa kulapati inti mungita tana biddalathopaatu taanu aatmahatya chesukuntanani heccharinchaaru.tana bharta professor ani, vishwavidyaalayamlo samskruta saakhaku chairmanga unnaarani asmin telipaaru. tanaku modata watsap dwara talak cheppaarani, aa tarvaata text messeg pampinchaarani aaropinchaaru. tanaku vache nela 11 loga nyaayam jaragakapothe taanu tana mugguru biddalathopaatu upa kulapati inti eduta aatmahatya chesukuntanani heccharinchaaru. tanaku maro daari ledannaru. tana bharta tanu inti nunchi vellagottaarani, nyaayam kosam taanu krindi nunchi pai sthaayi varaku andarinee vedukuntunnanani, ayinappatiki tanaku evaruu sahayapadatam ledani  aavedana vyaktam chesaru. polisula sahaayamtho ettakelaku sukravaaram saayantram taanu tana intiki vellagaligaanani cheppaaru.ee aaropanalapai professor khan spandistuu taanu sharia chattam prakarame talak cheppaanannaaru. watsap, smsllathopatu iddaru saakshula eduta noti maatala dwara kuudaa talak cheppaanannaaru. deeniki nirdesinchina kaala parimitini kuudaa paatinchaanani velladinchaaru.